Strejken rammer nu for alvor forældrene i Hjørring Kommune. Mandag må kommunen lukke samtlige børnehaver og fritidsordninger

Pædagogerne vil have mere i lønningsposen, men det går ud over forældrene i Hjørring, som nu må finde alternative pasningsmuligheder til deres børn. Undervisningschefen i Hjørring Kommune beklager situationen. - Vi synes absolut ikke det er morsomt. Men det er jo en lovlig varslet konflikt, så det eneste vi kan gøre, er, at håbe på en snarlig løsning mellem parterne, siger Bjarke Langkjær fra Hjørring Kommune til TV2/NORD.